OpenLLM-France/wikimedia huggingface dataset:
# Quirico

Quirico zo un anv-badez italianek hag un spagnolek.

## Orin

* Dont a ra eus Quiricus e latin, pe eus Cyriacus e latin, met marteze ez eus kemmesk etre an daou anv-se; Ciriaco zo en italianeg hag e spagnoleg ivez.

## Stummoù all

* Chirico, en italianeg
* Ciriaco, en italianeg ha spagnoleg

## Yezhoù all

* Cyriaque, Cyr e galleg
* Quirze e katalaneg
* Κυριᾶκος pe Κυριακός (Kyriakos) e gresianeg; Κυριακὴ (Kyriake, Kyriaki) evit ar merc'hed
* Cyriacus e latin; Cyriaca evit ar merc'hed
* Cyriak e poloneg

## Tud
### Sent

* San Quirico, anv italianek ha spagnolek ar sant Cyriacus Tarsos, merzheriet war un dro gant e vamm Julita, e Tarsos, e Kilikia, en amzer an impalaer roman Diocletianus e 303. Met kemesk a vez alies rak meur a Cyriacus zo : hini Roma, hini Jeruzalem, hini Tarsos ...

## Tud all

* Quirico, eskob Barcelona ha goude arc'heskob Toledo (Spagn) en 667-680.
* Quirico, eskob Guadix (Spagn) betek 839.
* Quirico Filopanti anv-micher Giuseppe Barilli (1812 – 1894), politikour ha matematikour italian.

## Lec'hioù

* San Chirico, en italianeg
* San Quirico
# Quintus Quinctius Cincinnatus

Quintus Quinctius Cincinnatus a oa ur politikour roman, eus ar gens Quintia. Mab e oa d'an haroz damvojennel Cincinnatus ha d'e bried Racilia, ha breur e oa marteze da Titus Quinctius Pœnus Cincinnatus.
# Quintus Veranius Nepos

Quintus Veranius Nepos (marv e 57) a oa pevare gouarnour roman Enez Vreizh, war-lerc'h Didius Gallus. Goude e varv e voe anvet Suetonius Paulinus war e lerc'h.
# Quinzano d'Oglio

Quinzano d'Oglio zo ur gumun en Italia, e proviñs Brescia e Lombardia.
# Quipapá

Quipapá zo ur gumun eus Brazil e gevred stad Pernambuco, a-stok ouzh stad Alagoas.

## Pennad kar

* Kumunioù Pernambuco
# Quintus Horatius Flaccus

Quintus Horatius Flaccus (Horas a-wechoù e brezhoneg), ganet d'an 8 a viz Kerzu, 65 kent J-K ha marvet d'ar 27 a viz Du eus ar bloavezh 8 kent J-K) a oa ar barzh latin pennañ en amzer Aogust. Ganet e oa bet e Venosia, ur gêr vihan war an harz etre Apulia ha Lukania. Mab ur sklav frankizet e oa hag un deskadurezh vat a voe roet dezhañ.
Goude muntr Caius Julius Caesar e soudardas Horace e lu Brutus ha stourm a reas en Emgann Philippi gant ar renk a d-tribunus militum. Pa embannas Aogust un distaol evit ar re o doa brezelet outañ e tistroas da Italia met lamet e oa bet e zouareier digantañ gant ar Stad. Daoust ma lavare e oa aet da baour e voe barrek Horatius da brenañ ur post scriba quaestorius a roas tro dezhañ da vevañ en un doare klet.
Gant Maecenas e voe gwarezet. Mervel a reas en 8 kent J-K, un nebeud mizioù hepken goude marv e warezer.
Anavezet eo buhez Horas dre e oberenn, leun a zitour diwar e benn. Re all a lenner en De viris illustribus gant Suetonius.

## Oberennoù

* Sermonum liber primus (35 Kt J-K)
* Epodes (30 Kt J-K)
* Sermonum liber secundus (30 Kt J-K)
* Carminum liber primus (23 Kt J-K)
* Carminum liber secundus (23 Kt J-K)
* Carminum liber tertius (23 Kt J-K)
* Epistularum liber primus (20 Kt J-K)
* Ars Poetica' (18 Kt J-K)
* Carmen Saeculare (17 Kt J-K)
* Epistularum liber secundus (14 Kt J-K)
* Carminum liber quartus (13 Kt J-K)

## Liammoù diavaez

* Oberennoù Horace e latin hag e saozneg
# Quintus Petillius Cerialis

Quintus Petilius Cerialis a oa ur jeneral roman e penn al Legio IX Hispania, en arme Aulus Plautius, gouarnour roman kentañ e proviñs Britannia, etre 57 ha 61.
E-kerzh brezel Boudika hag an Ikened, Petilius Cerialis, prefed Legio IX Hispania, a gas dre hast adstrolladoù e lejion eus Lindum / Lincoln war sikour Camulodunum / Colchester ha Londinium / Londrez. Mes e soudarded troadeien a zo pilet ha drailhet gant ar Vretoned dreist kounaret. Gellout a ra Petilius d'en em sachañ gant e varc'hegiezh en ur dont en dro a-dizh d'e greñlec'h Lindum / Lincoln, ha chom stanket e-barzh betek fin ar brezel.
E-kerzh brezel diabarzh Roma, goude marv Nero, Cerialis a ya a du gant Vespasian, goude trec'h hemañ war Vitellius, e Cremona.
Degouezhet impalaer, Vespasian e lak Petilius e penn an arme Breizh.
Evit lakat peoc'h gant dispac'hadeg an armeoù Germania, kaset gant Civilis ha Classicus, Petilius Cerialis a gemer kêrioù Trier ha Mainz.
Goude se Petilius a zo savet gouarnour Breizh e 71.
Mont e ra neuze da vrezeliñ a-enep ar vBriganted kaset gant Venutius, ozhac'h Cartimandua, diemglev ganto. Harpet eo gant ar jeneral Agricola.
E 74, staliet eo arme roman e Eburacum / York.
Goude se, e 74, Sextius Julius Frontinus a zo lakaet gouarnour proviñs Britannia en e blas.
Petilius Cerialis e oa mab-kaer da Vespasian.
# Quiriguá

Quiriguá a zo ul lec'hienn henoniel vaya e departamant Izabal e gevred Guatemala.
# Quique Domenech

Quique Domenech (Santurce, 6 a viz Mezheven 1974 zo ur soner puertorikan hag a son cuatro Puerto Rico.

## Pladennoù
### Studio

* Refrescante
* Aqui me quedo
* Imágenes
* Puerto Rico Jazz Jam (1999)
* Evolución (1999)
* Homenaje a Luis Miranda "El Pico De Oro" (2004)
* Latin Guitar (2008)
* Verdadera Navidad (2010)
* Le Mejor de Quique Domenech (2010)
* Rosario Canta'O (2011)
* 30 Años Pa' mi Gente (2012)
* Cauando lasGanas se Juntan – Ofrenda a Simon Díaz (2014)

### Live

* En Vivo (2011)
* 30 Años Pa' mi Gente (2012)
* Tré (2014)

### Dastumadoù

* 'Mi Trayectoria (2010)
* Lo Mejor de Quique Domenech (2010)

### Evel kouviad

* Plena Libre – Evolución (2005)
* Negroni's Trio – Father & Son (2007)
* Sonido tré – Una sola Voz : Mayda Belén & Quique Domenech (2020)

## Liammoù diavaez

* (es) Fundación Popular para la Cultura Popular
* O lidañ e dregont bloavezh seniñ : YouTube
# Philipp Ludwig Statius Müller

Philipp Ludwig Statius Müller, bet ganet d'ar 25 a viz Ebrel 1725 en Esens (Saks-Izel, Alamagn a-vremañ) hag aet da Anaon d'ar 5 a viz Genver 1776 en Erlangen (Bavaria, Alamagn a-vremañ), a oa ul loenoniour alaman.

## Listenn al laboused studiet gantañ
### Spesadoù

* A
    Acanthis cabaret, Amazona arausiaca, ventralis, versicolor, Aramides cajaneus (rakig gouzoug gris), Aratinga maculata,
* B : Brotogeris jugularis, sanctithomae, versicolorus,
* C
    Cacatua alba (kaketou gwenn), haematuropygia (kaketou Filipinez), Capito niger, Celeus elegans, flavus, Corvus albus, Cotinga maculata, Crithagra mozambica,
* D : Dendropicos goertae,
* E
    Eclectus roratus, Enicognathus ferrugineus, Eos histrio, Eubucco versicolor, Eurystomus glaucurus,
* G : Grus japonensis (garan Japan),
* H
    Haemorhous mexicanus, Halcyon leucocephala (diredig penn gris), Himantopus mexicanus (skaseg gouzoug du), Hydrornis guajanus,
* J : Jacamerops aureus,
* L
    Laterallus viridis, Loriculus philippensis,
* M
    Melanerpes striatus, Myiarchus tyrannulus, Myiodynastes maculatus, Myiophobus fasciatus, Myrmoderus ferrugineus,
* O : Onychorhynchus coronatus,
* P
    Passer melanurus, Penelope marail, Perissocephalus tricolor, Philepitta castanea, Pionus fuscus, Pitta moluccensis, sordida, Ploceus cucullatus, Pluvialis dominica (morlivid Amerika), Psilopogon haemacephalus, Psittacara leucophthalmus, Pternistis afer, Pyrrhura picta,
* Q : Querula purpurata,
* R : Ramphastos toco (toukan Toco),
* T
    Terpsiphone bourbonnensis, viridis,
* V : Vini peruviana,
* Z : Zonotrichia capensis.

## Notennoù ha daveennoù

* ↑ Ober a reer gant ar berradur Müller e metoù al loenoniezh.
# Philipp Wilhelm von der Pfalz

Philipp Wilhelm von der Pfalz, pe von Wittelsbach-Neuburg, (1615–1690) a oa Kont Pfalz-Neuburg adalek 1653, dug Neuburg adal 1666 betek 1690, dug Jülich ha dug Berg adal 1653 betek 1679, Priñs-Dilenner adal 1685 betek 1690.

## E vuhez

Ganet e oa e Neuburg.

## Dimezioù

Div wech e timezas:
* en 1642 da Anna Katharina Konstanze (1615-1652), merc'h da Sigismond III Vasa, roue Pologn :
* Elisabeth Amalie von Hessen-Darmstadt (1635–1709), merc'h da Georg II von Hessen-Darmstadt, ha seitek bugel o doe

## Bugale

Nav mab hag eizh merc'h en doe gant e eil pried. Gant o merc'hed e voe poblet un toullad lezioù en Europa (Aostria, Portugal, Spagn, dugelezh Parma).
* Eleonore Magdalene Therese (1655-1720)
** a oa dimezet da Leopold Iañ an Impalaeriezh Santel (1640-1705), an Impalaer Santel
* Maria Adelheid Anna (*/† 1656)
* Sophie Elisabeth (1657–1658)
* Johann Wilhelm (1658-1716), Priñs-Dilenner Pfalz, a zimezas div wech:
** e 1678 d'an arc'hdugez Maria Anna Josepha von Österreich (1654-1689)
** e 1691 da Anna Maria Luisa de' Medici (1667-1743); bugel ebet n'o doe rak naplezek e oa ar gwaz;
* Wolfgang Georg Friedrich Franz (1659-1683), eskob Köln
* Ludwig Anton (1660-1694), eskob Worms
* Karl Philipp (1661-1742), Priñs-Dilenner Pfalz, dimezet teir gwech:
** e 1688 da Ludwika Karolina Charlotte von Radziwiłł-Birze (1667-1695), Witwe des Prinzen Ludwig von Brandenburg
** e 1701 da Theresa Katharina Lubomirska (1683-1712)
** e 1728/29 d'ar gontez Violante Maria Theresa von Thurn und Taxis (1683-1734) , merc'h da Philippe-Guillaume von Thurn und Taxis, ha d'ar gontez Marie-Adélaïde von Aham zu Wildenau.
* Alexander Sigmund (1663-1737), Priñs-Eskob Augsburg
* Franz Ludwig (1664-1732), Erzbischof von Trier und Mainz
* Friedrich Wilhelm (1665-1689), jeneral
* Marie Sophie Elisabeth (1666-1699)
** dimezet e 1687 da Pedro II Portugal, Roue Portugal , eus Tiegezh Bragança
* Maria Anna Adelheid (1667-1740)
** dimezet e 1690 da Carlos II, Roue Spagn
* Philipp Wilhelm August (1668-1693)
** dimezet e 1690 da Anna Maria Franziska von Sachsen-Lauenburg (1672-1741); addimeziñ a reas an intañvez yaouank;
* Dorothea Sophie (1670-1748), dimezet div wech
** e 1690 da Odoardo II Farnese, Dug Parma ha Piacenza (1666-1693)
** e 1696 da Francesco Farnese, dug Parma ha Piacenza (1678-1727)
* Hedwig Elisabeth Amalia (1673-1722)
** dimezet e 1691 da Jakub Ludwik Sobieski (1668-1737), mab da Jan III Sobieski, roue Pologn.
* Johann (*/† 1675)
* Leopoldine Eleonore (1679-1693)

## Notennoù

* ↑ Jiri Louda et Michael MacLagan, Les Dynasties d’Europe, Bordas, 1995. ISBN 2-04-027115-5
# Philipp Jakob Cretzschmar

Philipp Jakob Cretzschmar, bet ganet d'an 11 a viz Mezheven 1786 e Sulzbach (Impalaeriezh santel roman german d'an ampoent) hag aet da Anaon d'ar 4 a viz Mae 1845 e Frankfurt am Main (Kengevread alaman d'an ampoent), a oa ur c'horfadurour hag ul loenoniour alaman.
a vo kavet e Wikimedia Commons.

## Listenn al laboused studiet gantañ
### Genadoù

* T : Turdoides.

### Spesadoù

* A
    Ardea goliath, Argya squamiceps,
* B : Buteo rufinus (baou rous),
* C
    Camaroptera brevicaudata, Cisticola ruficeps, Curruca crassirostris,
* E : Emberiza caesia (brean jave ruz),
* L : Laniarius erythrogaster,
* N : Neotis nuba (otiz Nubia),
* P
    Phyllolais pulchella, Plocepasser superciliosus, Poicephalus meyeri (peroked Meyer),
* S
    Scotocerca inquieta, Spiloptila clamans,
* T
    Trachyphonus margaritatus, Tricholaema melanocephala, Turdoides leucocephala ha plebejus,
* V : Vanellus melanopterus.

## Notennoù ha daveennoù

* ↑ Ober a reer gant ar berradur Cretzschmar e metoù al loenoniezh.
# Philipp

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Philipp zo un anv-badez alamanek.

## Tud

* Philipp Iañ Hessen
* e vab, Philipp II Hessen-Rheinfels
* Philipp Wilhelm von der Pfalz
* Philipp Christoph von Königsmarck
* Philipp Melanchthon
* Philipp Christoph von Sötern, arc'heskob
* Philipp von Cobenzl (1741–1810), diplomat aostrian.
* Philipp zu Eulenburg-Hertefeld (1847–1921), diplomat prusian.
* Emanuel L. Philipp (1861-1925), gouarnour Wisconsin.

## Lec'hioù

Kavout a reer an anv en anvioù-lec'hioù:
* Philippsburg,
* Philippsdorf
# Philipp Melanchthon

Philipp Melanchthon (16 a viz C'hwevrer 1497 e Bretten, Alamagn - 19 a viz Ebrel 1560 e Wittenberg), pe Phillipp Schwarzerdt hervez e anv gwirion, oa beleg, doueoniour, lenneg, ha kelenner skol-veur ha reformatour relijiel alaman.
Kenlabourer e oa da Martin Luther, ha brudet eo dreist-holl dre ma'z eo gantañ an hini e oa bet savet Kofesion Augsburg en 1530. Kement ha luther eo tad d'al luteregezh. O-daou e savent a-enep kehelerezh ar sent hag an ostivenn.

## Bloavezh

1997 e oa ar "bloavezh Melanchthon" en Alamagn, 500 vloaz war-lerc'h e c'hanedigezh.

## Liammoù diavaez

* Pajenn diwar e benn en saozneg
# Philippa of Lancaster

Philippa of Lancaster, pe Filipa de Lencastre e portugaleg, ganet e 1359 ha marvet e 1415, a oa Rouanez Portugal dre he dimeziñ da João Iañ Portugal. Merc'h e oa da Yann Gent.

## He bugale

Nav bugel he doe. Seizh anezho a eas betek o oad gour, ha lesanvet int an ínclita geração (ar remziad illur):
* Branca (1388-1389), marvet da ur bloaz
* Afonso (1390-1400), marvet da zek vloaz
* Duarte Iañ Portugal (1391-1438), Roue Portugal war-lerc'h e dad, barzh ha skrivagner
* Pedro, Dug Coimbra (1392-1449), a voe un infant ha diplomat desket, rejant Portugal evit e niz, an danvez roue Afonso V. Mervel a eure en Emgann Alfarrobeira
* Henrique, Dug Viseu, O Navegador (1394-1460), a bostas e vadoù er verdeadurezh ha sevel kartennoù;
* Izabel Portugal (Dugez Bourgogn) (1397-1471),
** dimezet da Fulup III Bourgogn, derc'hel a reas ul lez leun a dud desket; mamm e oa da Charlez an Her;
* Branca (1398), marvet yaouankik
* João, Infant Portugal (1400-1442), konestabl Portugal, tad-kozh da Izabel Iañ Kastilha
* Fernando, an Infant Santel (1402-1437), marvet prizoniad e Fes.
# Philipp Iañ Hessen

Philipp Iañ Hessen (1504–1567) a oa landgrav Hessen adalek 1518. Dimezet e oa da Christina von Sachsen (1505–1549). Stourm a reas a-du gant ar Brotestanted.

## E vuhez

Mab e oa da Wilhelm II von Hessen, landgrav Hessen, ha d'e eil pried, Anna von Mecklenburg-Schwerin. E dad a varvas e 1509, pa ne oa Philipp nemet 5 bloaz. E 1514, goude kaout bec'h gant stadoù Hessen, e teuas he mamm a-benn da vout rejantez evit he mab. Dre ma kendalc'he an traoù da dreiñ fall e voe disklêriet Philipp major en 1518, ha roet ar galloud dezhañ er bloaz goude. Torret e oa bet galloud ar stadoù gant e vamm.
Treut e oa e zeskadurezh, berr e relijion ha koulskoude e voe ur politikour a dalvoudegezh, hag e kreskas e c'halloud. Kontet e veze da vezañ speredek, hogen rok hag emgar.
En 1521, pa oa 17 vloaz, e reas anaoudegezh gant Martin Luther, ha goude ma ne oa ket troet ar c'hrennard gant ar relijion e voe hoalet gant ar beleg-se. En 1524 e troas a-du gant ar brotestantiezh hag un emglev personel a oa etrezañ hag an doueoniour ha kelenner Philipp Melanchthon. D'ar 15 a viz Mae 1525 e voe trec'h en emgann Frankenhausen war arme ar gouerien brotestant kaset gant Thomas Müntzer. Er bloaz-se en-eeun avat e nac'has kemer perzh er C'hevre enepluterian aozet gant Georg, dug Saks, ar priñs katolik. E Gotha, e sinas un emglev gant Priñs-dilenner Saks, Johann (1468-1532), da wareziñ an holl briñsed protestant. Adalek 1526 e unanas politikerezh ha relijion pa viras ouzh dilennidigezh an arc'hdug Ferdinand de Habsbourg da Roue ar Romaned: hennezh eo a voe Ferdinand Iañ an Impalaeriezh santel goude.

## Rannidigezh al landgraviezh

Pa varvas Philipp Iañ Hessen e voe rannet landgraviezh Hessen etre e bevar mab:
* Hessen-Kassel d'e vab kentañ Wilhelm IV von Hessen
* Hessen-Marburg d'e eil mab, Ludwig IV, Landgrav Hessen-Marburg
* Hessen-Rheinfels d'e drede mab Philipp II Hessen-Rheinfels
* Hessen-Darmstadt d'e bevare mab Georg Hessen

## Levrlennadur

* Jean-Yves Mariotte, Philippe de Hesse (1504-1567). Le premier prince protestant, Paris, Honoré Champion, « Bibliothèque histoire moderne et contemporaine », 2009, 320 p.
# Philippa

Philippa zo un anv-badez saoznek hag alamanek.

## Yezhoù all

* Felipa e spagnoleg.
* Filippa en italianeg.

## Tud

* Philippa Bro-Saoz, merc'h da Herri IV Bro-Saoz, rouanez Unvaniezh Kalmar.
* Philippa of Lancaster,
* Philippa Fawcett (1868-1948), matematikourez saoz.

## Pennad kar

* Filippa
# Sally Lockhart

Sally Lockhart a zo un dudenn faltazi, hag harozez un heuliad pevar romant bet skrivet gant Philip Pullman. Ar pevar romant :
* 1. The Ruby in the Smoke,(1985)
* 2. The Shadow in the North, (1986)
* 3. The Tiger in the Well, (1991)
* 4. The Tin Princess, (1994)
Sally Lockhart a zo ur plac'h yaouank hag a zo o chom e Londrez, e dibenn an XIX$^{vet}$ kantved. Kuzulierez war an armerzh eo he micher. Kas a ra enklaskoù liesseurt da benn hec'h-unan pe a-drugarez d'ur strollad mignoned. Meur a vloaz a dremen etre ar pevar romant : dougerez eo e dibenn an eil hini, ha ganet eo he bugel e penn-kentañ an trede hini. An daou romant kentañ a zo bet lakaet da film (The Sally Lockhart Mysteries eo an titl e saozneg) gant BBC, ha skignet e miz Even 2008 er c'hwec'hkorn gant Arte. Billie Piper eo an aktourez a c'hoari perzh Sally er filmoù-se.
# Salm 35

Ar Salm 35 (34 hervez an niveriñ gresian) zo ur salm diwar-benn pedenn un den heskinet.
# Salm

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Salm a c'hall bezañ un anv-lec'h hag un anv-tud.

## Douaroniezh
### Alamagn

* Salm, kumun
* Salm-Kyrburg, priñselezh istorel e Rheinland-Pfalz.
* Kontelezh Salm, meur a rann dezhi hervez an istor:
** Niedersalm
** Obersalm

### Belgia

* ar stêr Salm, adstêr d'an Amel (stêr);
* Vielsalm, kumun e proviñs Luksembourg, war lez ar stêr Salm, hag enni
** Salmchâteau, kêriadenn

### Bro-C'hall

* Priñselezh Salm-Salm
* Salm, e kumun La Broque

### Rusia

* Enez Salm, e Douar Franz-Josef

## Kan

* Ur salm (kantik), zo ur c'hantik.
* Ar Salmoù, zo unan eus levrioù ar Bibl.

## Pennadoù kar

* Zalm
* Psalm
# Salm 51

Ar Salm 51, pe Salm 50 (hervez an doare-niveriñ gresianek), anvet ivez Miserere hervez kentañ ger stumm latin ar salm, zo ur varzhoneg a vije bet savet gant David, roue Juda, da c'houlenn pardon digant ar profed Nathan goude dezhañ kousket gant Betsabe, pried da Uri, unan eus e ofiserien. Genel ur bugel a reas ar wreg zisleal, kas Uri d'an emgann a reas ar roue, ma voe lazhet e ofiser. En Eil Levr Shmouel eo kontet an istor.

## Pennadoù kar

* Levr ar Salmoù
# Sally Field

Sally Field, ganet Sally Margaret Field e Pasadena, Kalifornia d'an 8 a viz Du 1946, a zo un aktourez stadunanat.

## Liammoù diavaez

a vo kavet e Wikimedia Commons.
# Sally Jones

Sally Ann Jones, lesanvet White Widow pe Mrs Terror pe c'hoazh Umm Hussain al-Britani, ganet e 1969 ha marvet war e seblant e miz Even 2017, zo un djihadourez ezel eus ar Stad Islamek a orin eus Bro-Saoz. Ober a ra war-dro ar propaganda war-zu an dud yaouank dreist-holl en Europa ha dre ar rouedadoù sokial.
Dimezet e oa gant Junaid Hussain un djihadour arbennikaet war ar propaganda dre an internet ha lazhet gant ur vombezenn dron e miz Eost 2014, pa oa 21 bloaz. Abaoe ne deu ket a-benn da gavout ur gwaz a-nevez, setu perak he deus c'hoantaet distreiñ da Vro-Saoz.
Goude marv he gwaz e miz Eost 2015 e voe lakaet e penn skourr maouezed ar batailhon Anwar al-Awlaki. An unvezh-se a zo bet kefridiet gant tagadennoù sponterezh dre ar bed, an izili a zo holl o tont eus an estrenvro.
Abaoe miz Gouhere 2017 e vez embannet e fellfe dezhi distreiñ da Vro-Saoz met ar Stad Islamek a nac'hfe ar gwir dezhi dre ma'z eo gwreg ur soudard eus ar C'halifad.
He mab a zo bet emezelet en aozadur Leoniged ar c'halifad.

## A-raok ar Stad Islamek

A-raok dont da vezañ djihadourez e oa gitarourez en ur strollad maouezed punk, Krunch, er bloavezhioù 1990. Ur wech dimezet gant Junaid Hussain e cheñch buhez da vat ha treiñ d'an Islam. Dilaosket e vezo he mab oadet a 18 vloaz pa guitao Sally Jones ar vro gant he gwaz hag o bugel 11 vloaz Hamza. Mont a rejont e Raqqa, lec'h pennañ Daesh e Siria.

## Propaganda ar feulster

Sally Jones hag he gwaz a zo bet brudet evit bezañ aozerien propaganda feuls taer a-enep an holl dud ha ne oant ket izili pe harperien ar Stad Islamek: kristenien, yuzevien, kurded... Plijout a rae dezhi skrivañ war Twitter he c'hoant da lazhadegañ tud dre zibennañ anezho ha lakaat o fenn war pikoù.
Hi eo a vefe bet aozerez ur c'hampagn propaganda evit lidañ tagadennoù an 11 a viz Gwengolo 2001 brudet dre an hashtag #AmericaUnderHacks.
Brudet e voe ivez pa embannas titouroù personel a-zivout soudarded eus Stadoù-Unanet Amerika ha Bro-Saoz ha goulenn ma vefent lazhet.

## Diell-film

* ISIS: The British Women Supporters Unveiled, Channel 4

## Notennoù ha daveennoù

* ↑ http://www.lexpress.fr/actualite/monde/europe/la-veuve-blanche-de-daech-et-son-fils-de-12-ans-tues-par-un-drone_1951798.html?usqp=mq331AQCCAE=
* ↑ http://www.telegraph.co.uk/news/2016/09/11/revealed-isil-white-widow-sally-joness-role-in-training-female-r/
* ↑ http://news.sky.com/story/is-recruiter-sally-jones-wants-to-return-to-britain-from-raqqa-10935755
* ↑ https://web.archive.org/web/20160917030752/http://www.lesinrocks.com/2015/12/news/791002/
* ↑ https://web.archive.org/web/20170714205650/http://www.atlantico.fr/decryptage/punk-etat-islamique-sally-ann-jones-occidentale-qui-veut-prendre-tete-hackers-djihadistes-2357323.html/page/0/1
* ↑ http://www.dailymail.co.uk/news/article-3262135/British-jihadi-Sally-Anne-Jones-leaked-home-address-Navy-SEAL-killed-Osama-Bin-Laden.html
# Sally Ride

Sally Kristen Ride, ganet d'ar 26 a viz Mae 1951 e Los Angeles, marvet d'an 23 a viz Gouere 2012 e San Diego (Kalifornia), a oa ur fizikourez hag ar c'hentañ Amerikanez o vezañ bet en egor (1983). Kemeret he doa perzh er c'hefridioù STS-7 (1983) hag STS-41-G (1984) gant an egorvulzun Challenger.

## Liammoù diavaez

* (en) NASA Buhezkrid Sally Ride war lec'hienn an NASA
a vo kavet e Wikimedia Commons.
# Sally St. Clair

Sally St. Clair (St. Clare) a oa ur soudardez stadunanat eus South Carolina en em wiske evel ur gwaz evit mont da soudard(ez) er C'hontinental Army e-kerzh Brezel dieubidigezh ar Stadoù Unanet. Ne oa ket bet dizoloet he reizh a-raok he marv en un emgann e-kerzh Seziz Savannah e 1782.
Ne ouier ket kalz traoù a-zivout St. Clair. Hervez lod e oa ur vaouez kreol du, pe un hironez afrikan-gall. Hervez lod testenioù e oa bet o emezeliñ el lu gant he amourouz, ur serjant. Kanolierez e oa-hi a-hervez. Mammennoù lies a embann e oa bet lazhet e-kerzh Emgann Savannah e 1778.
Hervez ar romantelourien viktorian evel George Pope Morris ne oa ket bet he galant evit anavezout anezhi a-raok ma voe lazhet ha prest he c'horf da vezañ beziet. Barzhoneg Morris a-zivout St. Clair a grog evel-henn :
   In the ranks of Marion's band, Through morass and wooded land, Over beach of yellow sand, Mountain, plain and valley;
   A southern maid, in all her pride, March'd gayly at her lover's side, In such disguise That e'en his eyes Did not discover Sally.
Morris a zeskriv St. Clair evel "moutig, gant daoulagad du kreolek" gant "blev rodellek hir ha du" ha hervezañ e oa-hi marvet gant un taol goaf a oa da vezañ roet d'he amourouz, ar serjant Jasper. Mont a ra an aozer betek embann "Ne oa ket ul lagad sec'h pa oa bet beziet Sally St. Clair, nepell diouzh ar stêr Santee, en ul lec'h glas en disheol evel pa vefe bet ul lodenn tennet eus ar baradoz."
Warren Wildwood en doa krouet un istor damheñvel en e levr Thrilling Adventures Among the Early Settlers (1866).

## Pennadoù kar

* Margaret Corbin
* Anna Maria Lane
* Mary Ludwig Hays
* Deborah Sampson
# Salm-Salm

Priñselezh Salm-Salm a oa ur stad vihan eus an Impalaeriezh santel roman german, krouet e 1574, en un darn eus ar vro zo bremañ en departamantoù gall Vosges ha Bas-Rhin. Senones e oa ar gêr-benn.

## Istor

Krouet e voe kontelezh Salm-Salm e 1574 pa voe rannet Salm-Dhaun, ha savet da briñselezh e 1739 gant ar c'hont Nicholas Leopold von Salm-Hoogstraten.
Adarre e voe rannet en 1608 pa voe krouet Salm-Neuweiler en he c'hichen. E 1751 e voe kemmoù an harzoù gant Dugelezh Loren.
Lakaet e voe ar seziz war ar vroig e 1790 gant an armeoù gall. Rankout a reas an dud en em zaskoriñ, hag e 1793 ec'h embannas ar Goñvañsion Nasional C'hall e oa staget Salm-Salm ouzh Republik Frañs hag enteuzet e departamant ar Vosges.
Degemeret e voe ar stagidigezh e 1801 gant Feur-emglev Lunéville.
# Närke

Närke zo ur broviñs eus Sveden (landskap e svedeg).
Emañ e rannvro Svealand. Annezet eo ar broviñs gant 195 000 a dud hag en em astenn a ra war 4 126 km². En-dro dezhi emañ proviñsoù Västmanland en hanternoz, Södermanland er reter, Östergötland er mervent ha Värmland er gwalarn.